যে কোন দেশে যুদ্ধ একাকী আসে না। সাথে আনে ব্যাপক হত্যা, ধর্ষণ ও ধ্বংস। একাত্তরে বাংলাদেশে এমনই একটি যুদ্ধের আগমন ঘটেছিল। আর সে যুদ্ধ নিজে নিজেই আসেনি, বরং পরিকল্পিতভাবে সেটিক ডেকে আনা হয়েছিল। যুদ্ধ শুরুর লক্ষ্যে পরিকল্পনা, প্রচরনা, অর্থায়ন ও প্রশিক্ষণের কাজ শুরু হয়েছিল একাত্তরের অনেক আগেই এবং সেটি প্রতিবেশী দেশ ভারতের সহযোগিতা নিয়ে। বাংলাদেশের ইতিহাসের নানা বিতর্কিত বিষয়ের মাঝে এটি এমন এক বিষয় যা নিয়ে কারো মাঝে কোন বিতর্ক নেই বরং আওয়ামী লীগের নেতাকর্মীরা তা নিয়ে আজ গর্ববোধ করে। তাই একাত্তরে বাংলাদেশের মাটিতে যত হত্যা, ধর্ষণ ও জুলুম হয়েছে তা ছিল একটি প্রকান্ড যুদ্ধেরই ফলশ্রুতি। তাই এজন্য শুধু পাকিস্তান সেনাবাহিনীর উপর দোষ চাপালেই সুবিচার হবে না। দায়ী তো তারা যারা যুদ্ধকে ডেকে আনে বা অনিবার্য করে তুলে। বাংলাদেশে তেমন একটি যুদ্ধ শুরু করেছিল আওয়ামী লীগ এবং সেটি ২৫ মার্চের আগেই। এমন একটি যুদ্ধের প্রস্তুতিতেই শেখ মুজিব আগড়তলা গিয়েছিলেন এবং বাংলাদেশের ইতিহাসেও এ নিয়েও কোন বিতর্ক নেই। তাদের বড় অপরাধ, নিছক ক্ষমতার লোভে বিশ্বের সর্ববৃহৎ মুসলিম দেশকে খন্ডিত করার। বাঙ্গালী জাতিয়তাবাদের ভূত বাঙ্গালীর মাথা থেকে নামার সাথে সাথে এ অপরাধে তাদের বিচার বসবে। সে বিচারে নিজেদের অপরাধকে জায়েজ করতেই তারা পাকিস্তানী সেনাবাহিনী ও অখন্ড পাকিস্তানের সমর্থকদের বিরুদ্ধে মিথ্যা প্রচার চালিয়েছে। দেশভাঙ্গার অপরাধকে তারা পাক-বাহিনীর জুলুমের বিরুদ্ধে যুদ্ধ বলে জায়েজ করতে চেয়েছে। অথচ আওয়ামী লীগের পক্ষ থেকে যুদ্ধ শুরু না হলে পাকিস্তান আর্মির গ্রামে গঞ্জে নামার প্রয়োজনই ছিল না। পূর্ব পাকিস্তানে পাক আর্মির আগমন হঠাৎ করে ঘটেনি। এখানে তারা ২৩ বছর যাবত ছিল। তারা এদেশের নগরে ব্ন্দরে ঘুরেছে, ২৩ বছর সীমান্ত পাহারা দিয়েছে। যদি পাক-সেনারা এতটাই হত্যা ও ধর্ষণ-পাগল হত তবে ২৩ বছর ধরে সেটি লাগাতর ঘটতো, যেমনটি আফগানিস্তান ও কাশ্মিরে আগ্রাসী মার্কিন ও ভারতীয় বাহিনীর সদস্যদের হাতে বছরের পর বছর ধরে হচ্ছে।